Floyd Live Music Venue

PURESSENCE (sold-out)
2024-12-14 20:00 - 23:00 UTC | FLOYD, Pireos 117, Athens, Greece
Η αντίστροφη μέτρηση για τη μία και μοναδική, μεγάλη τους συναυλία στην Αθήνα μόλις ξεκίνησε! Φέτος τον Δεκέμβριο, οι Puressence επιστρέφουν στη δεύτερη πατρίδα τους. Γιατί μπορεί να γεννήθηκαν στο Μάντσεστερ, στην Ελλάδα, όμως, νιώθουν σαν στο σπίτι τους.
H συναυλία είναι sold-out. Οι πόρτες θα ανοίξουν στις 8 το βράδυ και ο Τάσος Χρηστίδης από τον 969 Rock fm, χορηγό επικοινωνίας της συναυλίας, θα είναι ήδη on stage έτοιμος να μας βάλει στο κλίμα της συναυλίας με ένα special “Warm Up” Session! Οι Puressence θα ανέβουν στη σκηνή στις 21:50
Το πρόγραμμα:
Πόρτες 20.00
Warm up dj set: Tasos Christidis
Puressence 21.50

Το ιδιαίτερα αγαπητό στο ελληνικό κοινό συγκρότημα αναμένεται να δώσει μια από τις καλύτερες συναυλίες της καριέρας του, για όλους εκείνους που αγάπησαν τη μουσική τους
και συνδέθηκαν με τα τραγούδια τους από τον πρώτο τους δίσκο, πίσω στα ένδοξα nineties.
Κομμάτια που τραγουδήθηκαν με πάθος, τραγούδια που εκφράζουν αληθινά συναισθήματα, άλλοτε όμορφα, άλλοτε σκληρά, όπως η ίδια η ζωή άλλωστε, τόσες αναμνήσεις παγιδευμένες μέσα τους…
Τραγούδια διαχρονικά, που αγαπήθηκαν για τον στίχο και την ηλεκτρισμένη τους λυρικότητα, όπως τα I Suppose, Casting Lazy Shadows, This Feeling, Don’t Know Any Better, All I Want, It Doesn’t Matter Anymore και India, τραγούδια που με την επιστροφή της μπάντας πρόκειται τώρα να διαγράψουν έναν νέο κύκλο ένδοξης ζωής.
Μπορεί οι επανενώσεις συγκροτημάτων και οι νοσταλγικές επιστροφές σε δόξες των περασμένων δεκαετιών να πληθαίνουν τελευταία, η επιστροφή όμως των Puressence ξεφεύγει κατά πολύ από αυτήν τη νοσταλγική αναζήτηση καθώς έχει ιδιαίτερο συναισθηματικό βάρος και ξεχωριστή αξία για το ελληνικό κοινό.
Οι Puressence, είναι γνήσια τέκνα της δεκαετίας των 90s, της δεκαετίας που άλλαξε τον κόσμο, της δεκαετίας όπου κανένας χρόνος δεν ήταν ίδιος με τον προηγούμενο, που ο κάθε καινούργιος χρόνος ήταν πραγματικά καινούργιος, της δεκαετίας που το νέο τα «έσπασε» για τα καλά με το παλιό, της δεκαετίας που όλοι λατρεύουμε να επιστρέφουμε.

Σύμφωνα λοιπόν με τον αστικό μύθο, ο James Mudriczki, ο Kevin Matthews, ο Neil McDonald και ο Anthony Szuminski, όλοι τους από το Failsworth του Μάντσεστερ, συναντήθηκαν σε ένα λεωφορείο, καθ’ οδόν για τη θρυλική συναυλία που έδωσαν οι Stone Roses τον Μάιο του 1990 στο Spike Island. O Kevin Matthews βλέποντας τον μπασίστα Gary ‘Mani’ Mounfield να παίζει, αποφάσισε να αγοράσει ένα μπάσο και ξεκίνησε να μαθαίνει … Και κάπως έτσι γεννήθηκαν οι Puressence.
Το όνομα της μπάντας είναι “δώρο” της ίδιας της πόλης τους – εκείνη την εποχή μπορούσες να δεις τα χάρτινα γράμματα ‘P’-‘U’-‘R’-‘E’-‘S’-‘S’-‘ E’-‘N’-‘C’-‘E’, σε διάφορα εγκαταλειμμένα κτίρια και γέφυρες παντού στο κέντρο του Μάντσεστερ (όπως και στη σιδηροδρομική γέφυρα απέναντι από το θρυλικό club Haçienda).

Είτε αυτή η εκδοχή των γεγονότων είναι και η πραγματική είτε όχι, η ιστορία ταιριάζει απόλυτα στο ύφος, την ατμόσφαιρα και την καθαρότητα της μουσικής των Puressence.
35 χρόνια μετά, οι Puressence είναι ακόμα εδώ, πιο δυνατοί από ποτέ!
Puressence
Don’t Forget to Remember!
Ήταν Νοέμβριος του 2013 όταν το συγκρότημα διαλύθηκε, μετά από περισσότερα από 20 χρόνια επιτυχημένης πορείας.
Δέκα χρόνια αργότερα, το 2023, ένα βίντεο εμφανίστηκε ξαφνικά στο διαδίκτυο με την ανακοίνωση «PURESSENCE 29.06.24». Το Σάββατο 29 Ιουνίου όλοι οι δρόμοι όντως οδηγούσαν στο κατάμεστο Albert Hall του Manchester. Έντεκα ολόκληρα χρόνια περίμεναν αυτή τη στιγμή οι φίλοι της μπάντας. Οι Puressence, σε αυτό το θριαμβευτικό τους live, που έγινε sold out μέσα σε λίγα μόλις λεπτά, ξαναζέσταναν τις καρδιές των θεατών, με την χωρίς καμία προσποίηση, ειλικρινή, και γεμάτη παλμό και μουσική ζωντανή τους εμφάνιση, αποδεικνύοντας ότι… Τίποτα δεν ξεχάστηκε… όλα είναι εδώ! Ένδοξα και με πάθος.

Από το Manchester στην Αθήνα!
Τον Δεκέμβριο του 2024, οι Puressence επιστρέφουν στην Ελλάδα!
Οι φίλοι τους στην Ελλάδα μετράνε τις μέρες μέχρι το live της μεγάλης συναυλιακής επιστροφής τους!
Follow Puressence
Facebook | Instagram | twiitter
Πληροφορίες Εισιτηρίων
Η προπώληση εισιτηρίων ξεκίνησε
Τιμές Εισιτηρίων
Early bird: 30 ευρώ
Β φάση προπώλησης: 35 ευρώ
Γ φάση προπώλησης: 38 ευρώ
Σημεία Προπώλησης
Ηλεκτρονικά: more.com
τηλεφωνικά 211 7700 000
more spots
Nova | Public | Ευριπίδης | Viva Spot Τεχνόπολης
Δίκτυο Public
Public online: http://tickets.public.gr/
Kαταστήματα Public
https://www.public.gr/templates/publicStorelocator.jsp
Floyd
Live Music Venue
Πειραιώς 117, Γκάζι 11854, Aθήνα
210 3416706
info@floyd.gr

1000mods | Opening act: Nothing Thrives
2024-12-21 20:00 - 23:30 | FLOYD, Pireos 117, Athens, Greece
Η επιστροφή των 1000mods είναι γεγονός! Οι εγχώριοι heavy rock τιτάνες θα ανέβουν στη σκηνή του Floyd Live Music Venue, το Σάββατο 21 Δεκεμβρίου, για να παρουσιάσουν ζωντανά το νέο τους album, “Cheat Death”, μαζί με τους κλασικούς ύμνους που μετατρέπουν κάθε live τους σε γιορτή!
Η προπώληση ξεκινάει άμεσα προς 16 ευρώ.
Πέρασαν τέσσερα χρόνια από το εξαιρετικό “Youth of Dissent”, ένα μεγάλο χρονικό διάστημα δισκογραφικής απουσίας που όμως σημαδεύτηκε από έναν συναυλιακό οργασμό, αφού οι 1000mods περιόδευσαν ασταμάτητα, συμμετείχαν σε μεγάλα ευρωπαϊκά festivals και πραγματοποίησαν σειρά από sold-out headline shows σε ολόκληρο τον κόσμο.
Στις 8 Νοεμβρίου, η αναμονή παίρνει τέλος. Το “Cheat Death” κυκλοφορεί επίσημα και σηματοδοτεί την επιστροφή της μπάντας με δέκα εκρηκτικά τραγούδια που αναμειγνύουν τα γνώριμα metal riffs με την ωμή punk ενέργεια, αλλά και με μια γερή δόση alternative-rock πειραματισμού. Τα δύο πρώτα singles, το “Overthrown” και το ομώνυμο “Cheat Death”, μας προϊδεάζουν για το τι πρέπει να περιμένουμε από αυτό το, 5ο κατά σειρά, album τους.
Την παραγωγή και τη μίξη επιμελήθηκε ο, παλιός γνωστός των 1000mods, θρυλικός μηχανικός ήχου Matt Bayles (Pearl Jam, Mastodon, Soundgarden), που βρισκόταν στην κονσόλα και για τη δημιουργία του “Youth of Dissent”, το 2020.
Όλα αυτά για μία μπάντα που από το ξεκίνημά της, στα τέλη των 00s, δούλεψε ασταμάτητα κάνοντας ατελείωτες περιοδείες και παρουσιάζοντας εμβληματικά albums σαν τα “Super Van Vacation” (2011), “Vultures” (2014) και “Repeated Exposure To…” (2016). Οι 1000mods στόχευαν πάντα ψηλά, σπάζοντας γρήγορα τα στενά όρια της εγχώριας αγοράς, διανύοντας μια πορεία σταθερά ανοδική και κατακτώντας πιστό κοινό σε ολόκληρο τον κόσμο. Στις 21 Δεκεμβρίου, γιορτάζουμε μαζί τους το επόμενο, σπουδαίο κεφάλαιο στην ιστορία τους.

Follow 1000mods
Website | Bandcamp | Instagram | Facebook
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: Καταστήματα Νova, Public, Ευριπίδης, Yoleni’s, Viva Spot Τεχνόπολης και Supervan Records (Χαρ. Τρικούπη 2, εντός στοάς)

Floyd Live Music Venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
Follow Floyd
Official Website | Facebook | Instagram | TikTok | YouTube

Maraveyas
2024-12-22 19:00 - 23:00 | FLOYD, Pireos 117, Athens, Greece
Την Κυριακή 22 Δεκεμβρίου, στο Floyd live music venue, ο καλεσμένος μας θα στήσει ένα PRE–CHRISTMAS PARTY που θα θυμόμαστε για καιρό! Κυρίες και κύριοι, ο λόγος στον μοναδικό Κωστή Μαραβέγια!
“Φίλοι μου, είπα τα φετινά Χριστούγεννα να τα γιορτάσω Κυριακή, μεγάλη γιορτή, από απόγευμα μέχρι μεσάνυχτα και βάλε. Θα φορέσω παπιγιόν, θα ντύσω με λαμπιόνια απ’ άκρη σ’ άκρη τον ουρανό του Floyd, θα βγω στην Πειραιώς να ψάλλω κάλαντα, θα επιμεληθώ το πρόγραμμα και τα τραγούδια και θα φχαριστηθούμε μουσική.
Από πολυφωνικά Χριστουγεννιάτικα μέχρι Βανδή. Από Κυψέλη μέχρι Αρκτική. Εκτός από τη μπάντα μου και καλεσμένους έκπληξη που θα φέρουν γιρλάντες και κουραμπιέδες, την Κυριακή «μεγάλη γιορτή» θα πλαισιώσουν δύο θαυματουργά νέα κορίτσια που ξεχώρισα τελευταία.
Η Έλενα Λεώνη με κέλτικη άρπα, με φωνή βάλσαμο και παραδοσιακό χρώμα και η Χριστίνα “αεικίνητη” Σαμαρά, με ρυθμό και μπρίο, Σαλονικιώτικη αρτίστα. Θα ανοίξουν τη συναυλία και θα παρελάσουν και στο φινάλε της.
Να σας πω, θέλω αυτή η γιορτή να καθιερωθεί και να γίνει το πρώτο φεστιβάλ Χριστουγέννων, κάτι σαν το Release Athens των γιορτών κι εγώ ο Πέτρος Γαϊτάνος της χαράς των Χριστουγέννων.
Βοηθήστε με.
Απλά, ελάτε από νωρίς ντυμένοι Άϊ Βασίληδες και Καλικάντζαροι, με έλκηθρα ή χωρίς.
Σας αγαπώ, σας περιμένω”
————————————————————————————–
Η διάθεση των εισιτηρίων ξεκινάει άμεσα προς 15 ευρώ και για συγκεκριμένο αριθμό. Μετά την εξάντλησή τους, θα συνεχιστεί στα 17 ευρώ.
Follow Maraveyas
YouTube | Spotify | Instagram | Facebook
Διάθεση εισιτηρίων:

Τηλεφωνικά στο 2117700000
Online com / Floyd.gr
Φυσικά σημεία: Καταστήματα Νova, Public, Ευριπίδης, Yoleni’s, Viva Spot Τεχνόπολης και Supervan Records (Χαρ. Τρικούπη 2, εντός στοάς)

Floyd Live Music Venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
Follow Floyd
Official Website | Facebook | Instagram | TikTok | YouTube

Μαρίνα Σάττι
2025-01-18 19:00 - 23:30 | FLOYD, Pireos 117, Athens, Greece
Η Μαρίνα Σάττι φέρνει live στο Floyd το πολυπλατινένιο P.O.P. της!
Εξαπλή απονομή στην πιο P.O.P. εμφάνιση της μοναδικής hitmaker και performer
Εσείς το κάνατε πραγματικότητα και τώρα ήρθε η ώρα να το γιορτάσουμε όλοι μαζί! Πλατινένιο “Tucutum”, διαμαντένιο “Zari”, τριπλά πλατινένιο “Lalalala”, διπλά πλατινένιο “Mixtape”, χρυσό “Ah Thalassa”, διπλά πλατινένιο το ανατρεπτικό ep “P.O.P.”… Η Μαρίνα Σάττι έριξε Ζάρι κι έφερε έξι, και το Σάββατο 18 Ιανουαρίου, στις 19.00, ανεβαίνει στη σκηνή του Floyd για την εξαπλή απονομή της με το πιο P.O.P. live της ζωής της!
Αναδείχτηκε #1 Spotify Artist και είναι η πρώτη γυναίκα καλλιτέχνης που βρέθηκε στο #1 του Daily Top Artists Greece chart στο Spotify, ενώ ήταν επίσης η πρώτη που κατέλαβε ταυτόχρονα τις τρεις πρώτες θέσεις τόσο του ημερήσιου Spotify Top200 όσο και των YouTube trends στην Ελλάδα. Το “P.O.P.” της αγκαλιάστηκε από το εγχώριο και διεθνές κοινό καταλαμβάνοντας την 8η θέση ανάμεσα στα 10 δημοφιλέστερα νέα άλμπουμ στον κόσμο, με το “Zari” της να γίνεται το πρώτο τραγούδι με ελληνικό στίχο στην ιστορία που κατακτά θέση (#17) στη λίστα με τα 50 δημοφιλέστερα viral τραγούδια στο Spotify παγκοσμίως, και τραγούδια όπως το “Lalalala”, το “Mixtape” αλλά και η πρόσφατη «Ανατολή» απογείωσαν τον όρο viral σαρώνοντας στις πλατφόρμες με εκατομμύρια προβολές και streams.
Αποχαιρετώντας μια χρονιά που σφράγισε μουσικά καταγράφοντας αλλεπάλληλα ρεκόρ με ένα από τα πιο επιτυχημένα πρότζεκτ στη σύγχρονη ελληνική μουσική ιστορία, η αγαπημένη hitmaker και performer, που δεν διστάζει να επανεφευρίσκει το ύφος της και επανακαθορίζει διαρκώς τα όρια της παράδοσης φέρνοντάς τη σε συνομιλία με όλες τις σύγχρονες τάσεις, υποδέχεται το 2025 με μια μοναδική τελετή απονομής και ένα live που διατρέχει ένα εθιστικό μουσικό έργο που ισορροπεί εκπληκτικά από την παραδοσιακή μουσική των Βαλκανίων ως την trap.
Με αστείρευτη ενέργεια, φρεσκάδα, ρυθμό και αισθησιασμό, το Σάββατο 18 Ιανουαρίου, στις 19.00, η Μαρίνα Σάττι το γιορτάζει στη σκηνή του Floyd, και θα το γιορτάσουμε μαζί της με… τα ποτήρια μας ψηλά στον χορό και στη χαρά!
info:
Floyd
Σάββατο 18 Ιανουαρίου
Ώρα 19.00

Παύλος Παυλίδης
2025-02-08 20:00 - 23:30 | FLOYD, Pireos 117, Athens, Greece
Ο Παύλος Παυλίδης δίνει ξανά ραντεβού με το συναυλιακό κοινό στο Floyd Live Music Venue, στην Αθήνα το Σάββατο 8 Φεβρουαρίου 2025. Ένα χρόνο σχεδόν μετά την κυκλοφορία του νέου του δίσκου ΜΠΡΑΝΚΑΛΕΟΝΕ που αγαπήθηκε από το κοινό και τα media, ένα γεμάτο συναυλιακό καλοκαίρι και την sold out τελευταία συναυλία του στο Δημοτικό Θέατρο Λυκαβηττού, ο Παύλος ανεβαίνει ξανά στο stage, μαζί με την μπάντα του, ξεκινώντας δυναμικά το φετινό συναυλιακό ταξίδι του. Mε ανανεωμένο οπτικοακουστικό πρόγραμμα που θα περνάει μέσα από όλη τη μουσική του διαδρομή, με στάσεις σε τραγούδια και εικόνες που τον / μας έχουν καθορίσει.
Μην περιμένετε απλά μια συναυλία, αλλά ένα σύγχρονο performance και δυναμικό live με πρωταγωνιστές τον Παύλο και την τέχνη του αποτυπωμένη τόσο στους στίχους του και τη μουσική του όσο και πίσω του στη γιγαντοοθόνη. Τα μαγικά visual artworks από τον Βασίλη Κεχαγιά αποτελούν μέρος της σκηνογραφίας και αυτού του live, πάντα με στόχο να προσθέτουν στη μοναδική ατμόσφαιρα που δημιουργεί ο Παύλος με τη μουσική του πάνω στη σκηνή και συναρπάζει όσους και όσες βρίσκονται κάτω από αυτή. Μαζί με τον Παύλο σπουδαίοι μουσικοί: ο Αλέκος Γεωργουλόπουλος (κιθάρα, synthesizers, φωνητικά), ο Αλέξης Σταυρόπουλος (τύμπανα, sample pads), ο Θανάσης Τζίνγκοβιτς (μπάσο) και ο Aki Rei (πλήκτρα, κιθάρα, φωνητικά).
Το πρόγραμμα θα περιλαμβάνει τραγούδια απ’ όλη τη μουσική πορεία του Παύλου Παυλίδη, φυσικά και όλα του ΜΠΡΑΝΚΑΛΕΟΝΕ, ενώ μας υπόσχεται μουσικά κομμάτια – εκπλήξεις που θα κάνουν και αυτό το live «συλλεκτικό».
Σάββατο, 8 Φεβρουαρίου, ο Παύλος Παυλίδης live στο Floyd Live Music Venue.
Μια συναυλία που δεν πρέπει να χάσει κανείς!
Παραγωγή: Fuzz Productions / Fine! Records / Νοvel Vox

Follow Παύλος Παυλίδης
YouTube | Instagram | Facebook | Spotify | Apple Music

Follow Fine! Records
Offical website | Facebook | Instagram | YouTube

Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: Καταστήματα Νova, Public, Ευριπίδης, Yoleni’s, Viva Spot Τεχνόπολης

Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706

Follow Floyd
Official Website | Facebook | Instagram | TikTok | YouTube

80’s-90’s Love Party powered by ΔΕΗ
2025-02-13 | FLOYD, Pireos 117, Athens, Greece
Έρχεται για 3η χρονιά το μεγαλύτερο 80’s-90’s Love Party powered by ΔΕΗ!
Κέφι, χορός, τραγούδι και ατελείωτη διασκέδαση για όλες και όλους!
Και φέτος θα τα ζήσουμε όλα, αυτή τη φορά, την Πέμπτη 13 Φεβρουαρίου, παραμονή του Αγίου Βαλεντίνου, στο Floyd – Live Music Venue, παρέα με τους αγαπημένους μας καλλιτέχνες στο «The Love 80s-90s Party 3 powered by ΔΕΗ», στο μεγαλύτερο πάρτι που μας ταξιδεύει πίσω στο χρόνο!
Ετοιμαστείτε για live acts από την Σοφία Αρβανίτη, την Στέλλα Γεωργιάδου, τα «Κακά Κορίτσια», τη Μαντώ, τον Θάνο Καλλίρη, τον Γιώργο Λεμπέση, τον Κώστα Χαριτοδιπλωμένο και τον Κώστα Χρύση (VIPS) που θα μας παρασύρουν μουσικά στην χρωματιστή και παιχνιδιάρικη εποχή των δεκαετιών ‘80 και ‘90.
Τραγούδια που ξέρουμε απ’ έξω, τραγούδια που δεν λείπουν ποτέ από όλα τα ξέφρενα πάρτυ!
Φυσικά, το καθιερωμένο μας ταξίδι στον χρόνο θα γίνει για ακόμα μια φορά με την υπέροχη ομάδα των «Trashformers» που καταφέρνει με τον μοναδικό τους τρόπο να μας ξετρελάνει και να περιμένουμε πως όλα μπορούν να συμβούν!
Πληροφορίες:
Ημερομηνία: Πέμπτη 13 Φεβρουαρίου 2025
Early Bird: 16€
Τιμή προπώλησης: 18€
Τιμή στο ταμείο: 20€
Οι πόρτες ανοίγουν στις 20.00
Ώρα έναρξης event: 21.00
Ώρα λήξης event: 02.00

Lebanon Hanover | special guests: Selofan
2025-02-14 20:00 - 23:30 | FLOYD, Pireos 117, Athens, Greece
Οι επιβλητικοί Lebanon Hanover επιστρέφουν στην Αθήνα, την Παρασκευή 14 Φεβρουαρίου, στο Floyd Live Music Venue. H Larissa Iceglass και ο William Maybelline θα φέρουν τη σκοτεινή, ρομαντική αισθητική τους στο μεγαλύτερο show που έχουν δώσει στη χώρα μας, μέχρι σήμερα.
Special guests, οι εξαιρετικοί Selofan, σε μια σπουδαία βραδιά για τη σύγχρονη dark / cold wave σκηνή.
Το πρόγραμμα: Πόρτες 20.00 | Selofan 21.00 | Lebanon Hanover 22.20
Εξασφάλισε άμεσα το εισιτήριό σου.

Για περισσότερα από δέκα χρόνια, οι Lebanon Hanover έχουν εδραιωθεί ως μια ξεχωριστή ηχητική πρόταση στον μουσικό κόσμο – “παγωμένη”, αλλά με βάση δύο “ζεστές” καρδιές. Το ντουέτο, που θαυμάζει την ποίηση του William Wordsworth και μαγεύεται από την αισθητική της art nouveau, συνεχίζει να δημιουργεί μουσική που αποσκοπεί να αποτελέσει το ιδανικό soundtrack “για περιπάτους σε βρετανικές ακτογραμμές, σε δάση τη νύχτα ή στους δρόμους του Βερολίνου”, όπως λένε οι χαρακτηριστικά οι ίδιοι. Αναβιωτές της goth πλευράς της post-punk, η Ελβετή Larissa Iceglass και ο Βρετανός William Maybelline, με έξι δίσκους στο ενεργητικό τους αλλά και ξεχωριστά EPs και singles, όλα κάτω από την ετικέτα της Fabrika Records των συνοδοιπόρων Selofan, επιστρέφουν στην Αθήνα για να θυμίσουν πως η “θλίψη είναι επανάσταση”, με στοιχειωτικά τραγούδια όπως τα “Gallowdance”, “Kiss Me Until My Lips Fall Off”, “Babes of the 80s”, “Come Kali Come”, “Saddest Smile” και πολλά ακόμα.

Οι Selofan, στο ετήσιο ραντεβού τους με το εγχώριο κοινό, θα πιστοποιήσουν για ακόμα μια φορά στη σκηνή τους λόγους για τους οποίους συγκαταλέγονται ανάμεσα στους κορυφαίους εκπροσώπους της μοντέρνας dark wave. Το Αθηναϊκό ντουέτο της Ιωάννας Παυλίδου και του Δημήτρη Παυλίδη, πάντα ανήσυχο και συνειδητά ενεργό σε έναν ουσιαστικά ανεξάρτητο μουσικό χώρο, αποτελεί την κινητήρια δύναμη πίσω από την Fabrika Records και, ταυτόχρονα, υπηρετεί το δικό του δημιουργικό όραμα. Με αφετηρία τους goth ήχους των 80s και τον μινιμαλισμό, οι Selofan έχουν ξεκινήσει το ταξίδι τους εδώ και μία δεκαετία. Έχοντας ηχογραφήσει ήδη επτά δίσκους, προσπαθούν πάντα να επανεφευρίσκουν τον ήχο τους, η βάση του οποίου παραμένει ένα μίγμα φιλτραρισμένων και πειραματικών synths, η παλλόμενη μπασογραμμή, το drum machine και τα ψυχοφθόρα φωνητικά, προσφέροντας ένα συνολικό αποτέλεσμα που χαρακτηρίζεται από ένταση και συναισθήματα έρωτα, απελπισίας και χαρμολύπης.

Διάθεση εισιτηρίων:

Τηλεφωνικά στο 2117700000 / Online more.com / Floyd.gr
Φυσικά σημεία: Καταστήματα Νova, Public, Ευριπίδης, Yoleni’s, Viva Spot Τεχνόπολης.

Follow Lebanon Hanover
Official Website | Facebook | Instagram | YouTube | Spotify | Bandcamp
Follow Selofan
Fabrika records | Facebook | Instagram | YouTube | Spotify | Bandcamp
Follow Floyd
Official Website | Facebook | Instagram | TikTok | YouTube

Social Waste
2025-03-08 20:00 - 23:30 | FLOYD, Pireos 117, Athens, Greece
Οι Social Waste, λίγο πριν την κυκλοφορία του νέου τους δίσκου και την συμπλήρωση των 25 χρόνων τους, έρχονται για μια μεγάλη μοναδική συναυλία στη σκηνή του Floyd, το Σάββατο 8 Μαρτίου.
Όπως σημειώνουν οι ίδιοι: «Τα τελευταία χρόνια επιλέγαμε να μοιραζόμαστε τη σκηνή με φίλους. Επειδή, πέρα από τη σκηνή μοιραζόμασταν και το πρόγραμμα, είναι αρκετά τραγούδια μας που έχουμε πολύ καιρό να παίξουμε. Είπαμε λοιπόν, πριν από την κυκλοφορία του καινούριου μας δίσκου και με αφορμή τη συμπλήρωση 25 χρόνων των Social Waste, να κάνουμε μια συναυλία χειμωνιάτικη μετά από πολλά χρόνια, με τραγούδια από όλη τη δισκογραφία των Social Waste μέχρι σήμερα. Έτσι, για ξεσκούριασμα και δικό μας και δικό σας, πριν ανοίξει ο καινούριος κύκλος…»
Info:

Doors Open: 20.00
Ώρα Έναρξης: 21.30
Τιμή Εισιτηρίου:
15€ προπώληση | 18€ ταμείο
Προπώληση: https://www.more.com/gr-el/tickets/music/social-waste/
Και στο δίκτυο καταστημάτων της more.com

Οι Social Waste δημιουργήθηκαν το 1999 στο Ηράκλειο της Κρήτης. Δεκαεφτάχρονοι μαθητές τότε Σήμερα, μετά τα σαράντα, συνεχίζουν να κάνουν αυτό που έμαθαν μικροί, προσπαθώντας όπως λένε να το πάνε «λίγο πιο πέρα» από ‘κει που το παρέλαβαν, πριν το παραδώσουν και οι ίδιοι στην επόμενη γενιά. Οργώνοντας την Ελλάδα και παίζοντας σε πολλές μουσικές σκηνές, συναυλιακούς χώρους, φεστιβάλ και στηρίζοντας πάντα αυτοοργανωμένους πολιτικούς χώρους και κινήματα κατάφεραν να κερδίζουν έδαφος και να χτίσουν το κοινό τους χωρίς την βοήθεια εταιρειών management με μόνο τους όπλο τη μελωδίες και τους στίχους τους.
Η καινοτομία της μπάντας είναι ότι εισήγαγαν παραδοσιακά ελληνικά αλλά και όργανα του ευρύτερου μεσογειακού πολιτισμού χωρίς να αναπαράγουν «μουσειακά» παραδοσιακά μοτίβα, αλλά να συνθέτουν δικές τους μελωδίες και ρυθμούς συνδυάζοντάς τους με τον ξεχωριστό κοινωνικοπολιτικό στίχο και το δυναμισμό του χιπ-χοπ. Ρίμες-μαχαίρι και δυναμική σκηνική παρουσία, υπό τους ήχους λαούτου, γκάιντας, αρχαίας λύρας, μπαγλαμά και άλλων οργάνων της Μεσογείου, ενώ στα deck ο dj σκρατσάρει ακατάπαυστα. Οι στίχοι τους βρίθουν από αναφορές στους ποιητές και τους λογοτέχνες του κόσμου, καθώς και στην κοινωνικοπολιτική κατάσταση στην Ελλάδα, τη Μεσόγειο και τον κόσμο ολόκληρο. Στα τραγούδια των Social Waste o Μανόλης Αναγνωστάκης συνυπάρχει με τον Ζαν Κλοντ Ιζό, και ο Χρόνης Μίσσιος με τον Subcomandante Marcos των Ζαπατίστας σε ένα εκρηκτικό μείγμα.
Πλέον έχουν εμφανιστεί σε πάρα πολλές μουσικές σκηνές, φεστιβάλ, και αυτοοργανωμένους χώρους σε όλη την Ελλάδα, καθώς και στο εξωτερικό (Γερμανία, Νορβηγία, Μεξικό, Ιταλία). Επίσης έχουν έντονη ακτιβιστική δράση ενώ συχνά δίνουν ομιλίες σε αυτοοργανωμένους χώρους αλλά και πανεπιστήμια σχετικά με την κοινωνικοπολιτική διάσταση του χιπ χοπ.
Δισκογραφία

… ήταν ταξίδι (ανεξάρτητη παραγωγή 2002)
Στη γιορτή της ουτοπίας (ανεξάρτητη παραγωγή 2013)
Με μια πειρατική γαλέρα (ανεξάρτητη παραγωγή 2015)
Το χιπ χοπ της Μεσογείου (ανεξάρτητη παραγωγή 2017)
Σύνορα (ανεξάρτητη παραγωγή 2020)

.org
Facebook Event: https://www.facebook.com/events/3962087300727390
Παραγωγή: Goodheart Productions

Alphaville
2025-03-15 19:30 - 23:30 | FLOYD, Pireos 117, Athens, Greece
Η θρυλική γερμανική μπάντα Alphaville έρχεται στην Αθήνα για μια μοναδική ζωντανή εμφάνιση! Ετοιμαστείτε να απολαύσετε τις μεγάλες επιτυχίες τους, όπως το “Forever Young”, “Big in Japan”, και πολλές άλλες, σε μια βραδιά που θα μείνει αξέχαστη.
Το συγκρότημα, γνωστό για τον ξεχωριστό συνδυασμό synth-pop ήχων και συναισθηματικών στίχων, θα ανέβει στη σκηνή του Floyd το Σάββατο 15/03/2025. Οι πόρτες ανοίγουν στις 20:00.
Μην χάσετε την ευκαιρία να δείτε ζωντανά ένα από τα πιο εμβληματικά συγκροτήματα της δεκαετίας του ’80! Τα εισιτήρια είναι διαθέσιμα μέσω της more.com.

Rationalistas
2025-03-22 20:00 - 23:30 | FLOYD, Pireos 117, Athens, Greece
Οι Rationalistas παρουσιάζουν τον νέο τους δίσκο “Προσάναμμα” στο Floyd
Στις 22 Μαρτίου 2025, οι Rationalistas επιστρέφουν στο Floyd Live Music Venue με την παρουσίαση του 5ου σε σειρά δίσκου τους, “Προσάναμμα”.
Το “Προσάναμμα”, αποτελεί ωδή στην ανάγκη όλων μας να “κάψουμε” τον παλιό μας εαυτό, ώστε να κάνουμε το άλμα προς τα εμπρός. Να βάλουμε την μεγάλη φωτιά, να θυσιάσουμε την ασφάλεια και την βολή μας, να πάρουμε το ρίσκο προκειμένου να αντικρίσουμε τον κόσμο που αλλάζει με διαφορετικά μάτια – και στο τέλος, έστω και λίγο να τον αλλάξουμε.
Γιατί όπως αναφέρουν και στο ομώνυμο κομμάτι τους:
“Αν είναι η φλόγα να ανάψει, βάζω τον εαυτό μου προσάναμμα να γίνει, να βάλει φωτιές”.
Αυτό ακριβώς θα βιώσουμε εκείνο το Σάββατο του Μαρτίου. Θα βάλουμε τον εαυτό μας μπροστά, ώστε να φωνάξουμε για όσα δεν πρέπει να σιωπήσουν ποτέ.
Τα υπόλοιπα από κοντά. Άλλωστε για τις συναυλίες που δίνουν οι Rationalistas, τα λόγια είναι περιττά…
Facebook Event:
https://www.facebook.com/events/933260132095984
Με μια ματιά:
Συναυλία: Παρουσίαση Δίσκου “Προσάναμμα” – Rationalistas
Ημερομηνία: Σάββατο 22 Μαρτίου 2024
Τοποθεσία: Floyd Live Music Venue (Πειραιώς 117, Αθήνα)
Doors open: 20.00
Τιμές εισιτηρίων: 12€ Προπώληση
Προπώληση εισιτηρίων: https://www.more.com/gr-el/tickets/music/rationalistas-prosanamma-parousiasi-diskou/
Φυσικά σημεία προπώλησης:
– Monsterville (Αγίας Ειρήνης, Μοναστηράκι)
– Vradipus Cafe (28ης Οκτωβρίου 65, Αθήνα)
– The Coal Mine (Αγίου Κηρύκου 2, Περιστέρι)
– Blend Street House (Στρ. Καραϊσκάκη 46, Χαϊδάρι)
– Last Row Beer Bar (Θέμιδος 10, Μαρούσι)
– Παντοποτείον (Μαρκ. Μπότσαρη, Αιγάλεω)
Οργάνωση Παραγωγής: Action Εστί | Artist Management &Events Production
Press & Info: info@ActionEsti.gr

ΑΧ ΒΑΧ – The Live Show powered by Plaisio
2025-04-09 18:00 - 22:00 | FLOYD, Pireos 117, Athens, Greece
3 Χρόνια ΑΧ ΒΑΧ – The Live Show powered by Plaisio!
Τρία χρόνια γεμάτα απίστευτες ερωτικές ιστορίες, ανατροπές, αμηχανία, love stories που μας άφησαν με το στόμα ανοιχτό…στιγμές που μας έκαναν να γελάσουμε, να ανατριχιάσουμε, να συγκινηθούμε και να αγαπήσουμε ακόμα περισσότερο το χάος του έρωτα ή έστω μας έκαναν να νιώσουμε καλύτερα για τα δικά μας ερωτικά προβλήματα!
Το ΑΧ ΒΑΧ γίνεται 3 ετών και το γιορτάζουμε με ΤΟ ΠΙΟ ΕΠΙΚΟ ΠΑΡΤΥ:
Πότε; 9 Απριλίου
Πού; Floyd Live Music Venue
Οι πόρτες ανοίγουν στις 18:00
Live εξομολογήσεις ερωτικών ιστοριών για να ζήσετε από κοντά την εμπειρία του ΑΧ ΒΑΧ
Βραβεία στις πιο αξέχαστες ιστορίες που ακούστηκαν ποτέ στην εκπομπή
DJ sets για μια βραδιά γεμάτη χορό
Special guests που ανα καιρούς έχουν περάσει από το backstage του ΑΧ ΒΑΧ (και όχι μόνο)
Live activations, φανταστικά installations, photo booths & ανατρεπτικά happenings που θα απογειώσουν τη βραδιά
Κάποιες αναμνήσεις μένουν για πάντα… γιατί όχι και αυτή; Το Barcode Tattoo Studio θα είναι εκεί για όσους θέλουν να τη “χαράξουν” στο δέρμα τους! Όλα τα έσοδα του Barcode Tattoo Studio, θα δωθούν στο “ΕΛΙΖΑ”.
Φορείς ενημέρωσης για θέματα σχέσεων, ψυχικής υγείας, σεξουαλικής διαπαιδαγώγησης (Γίνε Άνθρωπος, Checkpoint, IASIS)
Τέλος μία ΤΕΡΑΣΤΙΑ έκπληξη που ΔΕΝ ΠΡΕΠΕΙ ΝΑ ΧΑΣΕΙΣ!
✨ Και το καλύτερο; ΟΛΑ τα έσοδα θα διατεθούν στο “ΕΛΙΖΑ”, υποστηρίζοντας τα παιδιά που το χρειάζονται. ✨
Αν έχεις φάει ghosting, αν είσαι toxic, αν κυνηγάς τα red flag, αν θέλεις να ακούσεις πόσο χάλια είναι η ερωτική ζωή των άλλων ή αν απλώς θέλεις να διασκεδάζεις τότε δεν πρέπει να το χάσεις!
Κλείσε το εισιτήριό σου και έλα να γιορτάσουμε μαζί 3 χρόνια τρέλας, πάθους και επικών ιστοριών!❤️
SPONSORS
MEGA Sponsor: Πλαίσιο
GOLD Sposnors: efood, MINERVA
SILVER Sponsors: Roger Gallet, Hiwell
Eισητήρια:
Early Birds: 10€
Γενική είσοδος: 15€

Graveyard
2025-04-12 20:00 - 23:30 | FLOYD, Pireos 117, Athens, Greece
Οι εκρηκτικοί Graveyard έρχονται στο Floyd Live Music Venue,το Σάββατο 12 Απριλίου 2025. Oι Σουηδοί μάστορες του rock n’ roll, με πάθος για τα blues, το hard rock και την ψυχεδέλεια, επιστρέφουν για το μεγαλύτερο headline show τους στη χώρα μας!
Η προπώληση ξεκινάει άμεσα προς 29€ και για συγκεκριμένο αριθμό εισιτηρίων. Οι επόμενες φάσεις θα ανακοινωθούν στην πορεία.
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: Καταστήματα Νova, Public, Ευριπίδης, Yoleni’s, Viva Spot Τεχνόπολης

Floyd Live Music Venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
Μια μπάντα ανθεκτική και αυθεντική όσο ένα old school δερμάτινο μπουφάν, οι Graveyard δημιουργήθηκαν το 2006 στο Γκέτεμποργκ και με επικεφαλής τον τραγουδιστή/κιθαρίστα Joakim Nilsson συστήθηκαν στο κοινό με το επιδραστικό ομώνυμο ντεμπούτο τους, το 2007.
Με αψεγάδιαστη χημεία και απίστευτη φαντασία στη σύνθεση, τράβηξαν αμέσως τα βλέμματα πάνω τους και γρήγορα υπέγραψαν στη Nuclear Blast Records. Το επόμενο βήμα ήταν η κορυφή.
Το καταπληκτικό “Hisingen Blues” τους καθιερώνει ως μια σπουδαία μπάντα. Στη συνέχεια, με τα εξίσου εξαιρετικά “Lights Out”, “Innocence & Decadence” και “Peace”, δημιουργούν το πιο ζωτικό και απελευθερωτικό heavy rock του 21ου αιώνα!
Το 2023, επέστρεψαν θριαμβευτικά με το “6”, ένα άλμπουμ που σηματοδοτεί την αναγέννησή τους μετά από μία περίοδο που σημαδεύτηκε από πολλές δυσκολίες. Οι Graveyard τις ξεπέρασαν όλες και παρουσίασαν έναν δίσκο μελαγχολικό και ενδοσκοπικό, ταυτόχρονα όμως προσβάσιμο, που φανερώνει πως το ένστικτό τους όσον αφορά στο straight-forward rock’n’roll παραμένει αλάθητο.
Το 2024, δηλώνουν αναζωογονημένοι και πανέτοιμοι για τη σκηνή, η οποία εξακολουθεί να αποτελεί το μέρος όπου είναι ασύγκριτα συναρπαστικοί, θορυβώδεις και συγκινητικοί. Το Σάββατο 12 Απριλίου, θα απολαύσουμε μια σπουδαία μπάντα να παίζει το rock n’ roll που θα αγαπάμε για πάντα!

Follow Graveyard
Official Website | Facebook | Instagram | YouTube | Spotify
Follow Floyd
Official Website | Facebook | Instagram | TikTok | YouTube

Vodka Juniors
2025-05-10 19:30 - 23:30
25 years ANNIVERSARY

Σάββατο 10 Μαίου 2025 | FLOYD live music venue, Αθήνα

Οι πόρτες ανοίγουν στις 19:30 | Ώρα έναρξης στις 20:30

more info soon!…

Tickets
https://www.more.com/gr-el/tickets/music/vodka-juniors-live-25yrs-anniversary/

Oργανωση Παραγωγής: MOSHin events

Kiasmos
2025-05-24 20:00 - 23:30 | FLOYD, Pireos 117, Athens, Greece
Update: H εμφάνιση των Kiasmos, στο Floyd Live Music Venue, μεταφέρεται μία μέρα νωρίτερα, το Σάββατο 24 Μαϊου -αντί της Κυριακής 25/5 που είχε ανακοινωθεί.
Τα εισιτήρια που έχουν ήδη αγοραστεί ισχύουν για τη νέα ημερομηνία.
//
Οι Kiasmos έρχονται στην Αθήνα, την Σαββατο 24 Μαΐου, στο Floyd Live Music Venue, για ένα live που περιμέναμε χρόνια να συμβεί!
Το κορυφαίο ηλεκτρονικό ντουέτο του (βραβευμένου με BAFTA, υποψήφιου για Grammy και πολύ αγαπημένου στη χώρα μας) Ólafur Arnalds και του Janus Rasmussen, παρουσίασε πριν λίγους μήνες το 2ο πολυαναμενόμενο album του, “II”, και υπόσχεται ένα θεαματικό, ρυθμικό και ταυτόχρονα άκρως συναισθηματικό show, σε μια από τις σπάνιες ζωντανές εμφανίσεις που πραγματοποιούν μαζί.
Η διάθεση των εισιτηρίων ξεκινά άμεσα προς 37€ και για συγκεκριμένο αριθμό.
Οι επόμενες φάσεις θα ανακοινωθούν στην πορεία.
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: Καταστήματα Νova, Public, Ευριπίδης, Yoleni’s, Viva Spot Τεχνόπολης

Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
Δεν πρέπει να υπάρχει κανείς που να ασχολείται με την ηλεκτρονική μουσική και να μη συμπεριλαμβάνει τον εαυτό του ανάμεσα στους οπαδούς των Kiasmos, το ντουέτο που δημιούργησαν ο, διάσημος πλέον, Ισλανδός Ólafur Arnalds και ο Janus Rasmussen από τα νησιά Φερόε to 2009.
Το ντουέτο συστήθηκε στο κοινό το 2012, με το ep “Thrown”. Το 2014, το μνημειώδες ντεμπούτο τους, με τίτλο το όνομά τους, άλλαξε τα πάντα για αυτούς αλλά και ταυτόχρονα για ολόκληρο το ευρωπαϊκό τοπίο της ατμοσφαιρικής electronica. Εύθραστα beat, minimal techno, συνδυασμένα με κλασικές φόρμες εγχόρδων, δημιούργησαν μία ευφορικά μελαγχολική μουσική, ικανή να προκαλέσει τις αισθήσεις με μοναδικό τρόπο, μετατρέποντας τους Kiasmos μεμιάς σε φαινόμενο.
Μια σειρά από EPs, μαζί με υπερεπιτυχημένες σόλο δουλειές και συνεργασίες, τους έφεραν το φθινόπωρο του ’24 στον δεύτερο δίσκο τους, ο οποίος ξεπέρασε κάθε προσδοκία. Ονειρικά ηχοτοπία, σε ένα μίγμα μελωδικής microhouse με ambient και downtempo, σε ένα δικό τους μοντέρνο ελιξήριο ήχου!
Οι ζωντανές τους εμφανίσεις είναι ελάχιστες και επιλεγμένες, και η εμπειρία που προσφέρουν είναι μεγαλοπρεπής, συγκινητική και ταυτόχρονα χορευτική. Δύο δεξιοτέχνες του ήχου τους που ενώνουν δυνάμεις για να δημιουργήσουν ένα electronica show εντυπωσιακό και ατμοσφαιρικό, σε ισόποσες δόσεις.
Τo Σάββατο 24/5 μας περιμένει μια συναυλία-εμπειρία που είναι σίγουρο πως οι φίλοι της ηλεκτρονικής μουσικής – και όχι μόνο – θα θυμούνται για καιρό!

Follow Kiasmos
Official | Instagram | Facebook | YouTube | TikTok | Spotify
Follow Floyd
Official Website | Facebook | Instagram | TikTok | YouTube

Cat Power sings Dylan
2025-05-30 20:00 - 23:30 | FLOYD, Pireos 117, Athens, Greece
H Cat Power έρχεται στο Floyd Live Music Venue, την Παρασκευή 30 Μάϊου 2025, για μια συναυλία-σταθμό! Η αγαπημένη singer-songwriter θα γιορτάσει μαζί μας μια εμβληματική στιγμή της παγκόσμιας Μουσικής Ιστορίας, ερμηνεύοντας, μαζί με τη μπάντα της, το θρυλικό Royal Albert Hall Concert που πραγματοποίησε ο Bob Dylan το 1966, καθορίζοντας την εξέλιξη της σύγχρονης μουσικής.
Η –κατά κόσμο- Chan Marshall αποδίδει καθηλωτικά και με αυτοπεποίθηση κλασικά τραγούδια όπως τα “Like a Rolling Stone”, “It’s All Over Now, Baby Blue”, “Mr. Tambourine Man”, “Desolation Row”, “Ballad of a Thin Man”, σε μια βραδιά που σπάνια έχουμε την ευκαιρία να ζήσουμε!
Η διάθεση των εισιτηρίων ξεκινά προς 39€ και για συγκεκριμένο αριθμό, την Παρασκευή 13/12, στις 12 μ.μ. Οι επόμενες φάσεις θα ανακοινωθούν στην πορεία.Το περίφημο “Royal Albert Hall Concert” στην πραγματικότητα έλαβε μέρος στο Free Trade Hall του Μάντσεστερ, τον Μάιο του ’66, αλλά μια λάθος ετικέτα σε ένα bootleg διατήρησε τον τίτλο που όλοι ξέρουμε. Εκείνο το βράδυ, o Bob Dylan επέλεξε να μεταβεί από το ακουστικό σε ηλεκτρικό set, ακριβώς στη μέση του show, προκαλώντας την οργή ανάμεσα στους πιουρίστες της folk που παρακολουθούσαν τη συναυλία, αλλάζοντας την ίδια στιγμή το μέχρι τότε πρόσωπο του rock’n’roll.
Τον περσινό Νοέμβριο, η Cat Power ανέβηκε στη σκηνή του Royal Albert Hall του Λονδίνου και παρέδωσε, κομμάτι προς κομμάτι και με την ίδια λογική (ακουστικό set στην αρχή, ηλεκτρικό από τη μέση και μετά), τη δική της ερμηνεία σε αυτό το ιστορικό set. Το show ηχογραφήθηκε και, στο τέλος του 2023, κυκλοφόρησε ο live δίσκος “Cat Power Sings Dylan: The 1966 Royal Albert Hall Concert”.
Οι κριτικές για το εγχείρημα ήταν εντυπωσιακές, κάτι που οδήγησε σε μια περιοδεία που κυριολεκτικά αποθεώθηκε, με αποτέλεσμα η Αμερικανίδα τραγουδοποιός να αποφασίσει να επιστρέψει στις εμφανίσεις και το 2025 παρουσιάζοντας το show σε λίγους, επιλεγμένους προορισμούς – από το Primavera Sound μέχρι την Αθήνα.
Η Cat Power «υποκλίνεται» στο κλασικό υλικό και σε έναν άνθρωπο που την καθόρισε ως καλλιτέχνη, φτάνοντας τα κομμάτια σε νέα ύψη, με στιβαρότητα και ευλάβεια. Βαθύτατα επηρεασμένη στην προσωπική της καριέρα από εκείνον, οπαδός και ταυτόχρονα μαθήτρια και αγγελιοφόρος, διασκευάζει ιδανικά μερικά από τα σπουδαιότερα τραγούδια που έχει γράψει ο Dylan, όπως μόνο εκείνη ξέρει. Άλλωστε, έχει αποδείξει έμπρακτα πως είναι από τους λίγους μουσικούς που το ταλέντο τους λάμπει ακόμα κι όταν αποφασίζουν να διασκευάσουν τραγούδια άλλων, σε υπέροχα albums όπως τα “The Covers Record” (2000), “Jukebox” (2008) και “Covers” το 2022.

Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: Καταστήματα Νova, Public, Ευριπίδης, Yoleni’s, Viva Spot Τεχνόπολης

Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
Follow Cat Power
Official website | Facebook | Instagram | YouTube | Spotify
Follow Floyd
Official Website | Facebook | Instagram | TikTok | YouTube

Molchat Doma | SOLD OUT
2025-06-22 20:00 - 23:30 | FLOYD, Pireos 117, Athens, Greece
Οι Molchat Doma επιστρέφουν στην Αθήνα για ένα μοναδικό show, την Κυριακή 22 Ιουνίου στο Floyd Live Music Venue. Σκοτεινή και ταυτόχρονα απόλυτα χορευτική, η τριάδα από το Μινσκ της Λευκορωσίας έχει κατακτήσει τον πλανήτη με έναν μεταδοτικό ήχο που συνδυάζει στοιχεία από post-punk, new-wave και synth-pop με τον έντονο goth χαρακτήρα!

Η διάθεση των εισιτηρίων ξεκινάει την Τετάρτη 16 Απριλίου, στις 12:00, προς 29€ και για συγκεκριμένο αριθμό.
Οι επόμενες φάσεις θα ανακοινωθούν στην πορεία.
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/el/physical-spots/

Οι Molchat Doma (σημαίνει “Τα Σπίτια Είναι Σιωπηλά”) ξεκίνησαν το 2017 από το Μινσκ αλλά πλέον έχουν ως βάση τους το Λος Αντζελες. Η μουσική τους είναι ένας φόρος τιμής στους πρωτεργάτες του ήχου που λατρεύουν αλλά κατάφεραν να της προσδώσουν τα δικά τους ιδιαίτερα στοιχεία, με μια αισθητική που παραπέμπει εύλογα στην Ανατολική Ευρώπη, ώστε να είναι άμεσα αναγνωρίσιμοι.
Η δεδομένη καλλιτεχνική τους εξέλιξη έχει κάνει το όνομά τους γνωστό σε ένα ευρύτερο κοινό, κατά βάση με αφετηρία το 2018 και την κυκλοφορία του δεύτερου δίσκου τους, “Etazhi”, από το οποίο ξεχώρισε αμέσως το περίφημο “Судно (Борис Рижий)” ή αλλιώς “Sudno (Boris Ryzhy)”, ένα τεράστιο viral hit!
Πλέον, με έναν ήχο που διευρύνεται αποφασιστικά ανάμεσα στο darkwave, την dreampop αλλά και τις industrial παρεμβάσεις, κυκλοφόρησαν το 4ος άλμπουμ τους, “BelayaPolosa”, το οποίο αποτελεί ένα ερωτικό γράμμα στον ψηφιακό παλμό των 90s και μια πολύχρωμη επαναδημιουργία νέων dancefloor ύμνων!
Την Κυριακή 22 Ιουνίου, οι Molcat Doma υπόσχονται μια μοναδική βραδιά σκοτεινής γοητείας και ακαταμάχητου ρυθμού!

Follow Molchat Doma
Official | Facebook | Instagram | YouTube | TikTok | Spotify | Bandcamp
Follow Floyd
Official Website | Facebook | Instagram | TikTok | YouTube

Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός./ Τηλ: 210 3450817

Machine Head
2025-07-03 20:00 - 23:30 | FLOYD, Pireos 117, Athens, Greece
Ετοιμαστείτε για μία κορυφαία metal βραδιά στην Αθήνα, που θα έχει την τύχη να αποτελέσει έναν από τους προορισμούς αυτού του εντυπωσιακού συναυλιακού πακέτου! Οι Machine Head και οι Fleshgod Apocalypse έρχονται για μια μοναδική, αποκλειστική εμφάνιση στο Floyd Live Music Venue στις 3 Ιουλίου! Δύο άκρως επιδραστικές μπάντες του ακραίου ήχου ενώνουν τις δυνάμεις τους για μια νύχτα ηχητικής καταστροφής, με εκκωφαντικά sing-alongs, ιδρωμένα moshing pits και συναισθηματικά φορτισμένες στιγμές, γεμάτες με κάποια εκ των πλέον αγαπημένων κομματιών των Ελλήνων metal οπαδών.

Οι Machine Head, αδιαμφισβήτητοι κυρίαρχοι των ευρηματικών heavy metal riffs και των κατεδαφιστικών grooves, έχουν χαράξει τη δική τους σπουδαία πορεία στο metal από το 1991. Το εμβληματικό Burn My Eyes (1994) επανακαθόρισε την heavy μουσική, ενώ κάθε τους κυκλοφορία αποτελεί μια απόδειξη της αδιάκοπης εξέλιξης και της ασυγκράτητης δημιουργικής δύναμής τους. Το 2025 επιστρέφουν δισκογραφικά με το πολυαναμενόμενο ενδέκατο album τους, Unatoned, που κυκλοφορεί στις 25 Απριλίου. Το album αυτό σηματοδοτεί μια νέα εποχή για τη μπάντα, με την προσχώρηση του κιθαρίστα Reece Scruggs και του ντράμερ Matt Alston στο συγκρότημα, ενώ το πρώτο single, Unbound, αναδεικνύει το συνδυασμό thrash και groove metal που τους έκανε διάσημους και τόσο ξεχωριστούς! Μην χάνοντας ποτέ το underground πνεύμα τους, και μην ενδίδοντας στις παροδικές μουσικές μόδες, οι Machine Head έχουν καταφέρει να αποτελούν μία κατηγορία μόνοι τους, κοιτώντας πάντα προς το μέλλον και επηρεάζοντας τη μία γενιά μουσικών και οπαδών μετά την άλλη!

Μαζί τους, οι Ιταλοί Fleshgod Apocalypse, πρωτοπόροι του συμφωνικού death metal, γνωστοί για τον συνδυασμό τους κλασικής μεγαλοπρέπειας και ακραίας μουσικής. Από το 2007, το συγκρότημα από την Περούτζια δημιουργεί έναν μοναδικό, επιβλητικό ήχο, με albums όπως το Agony (2011) και το King (2016), να τους έχουν καθιερωθεί ως μια από τις πιο καινοτόμες μπάντες του είδους. Το δε πιο πρόσφατο Opera (2024), ανέβασε τον πήχη ακόμη ψηλότερα, παγιώνοντας την θέση τους στην σκηνή και διαδίδοντας ακόμη περισσότερο το ιδιαίτερο opera metal τους. Οι ζωντανές τους εμφανίσεις είναι γνωστές για την ένταση και τη θεατρικότητά τους, προσφέροντας μια εμπειρία που καθηλώνει το κοινό.

Ο ερχομός αυτού του πακέτου στην Αθήνα, αποτελεί κάτι πολύ περισσότερο από ένα live. Πρόκειται για μία εμβληματική συνάντηση δύο κορυφαίων metal σχήμάτων, που σπάνια συμβαίνει στη χώρα μας. Machine Head και Fleshgod Apocalypse θα βρεθούν στην ίδια σκηνή, για μια βραδιά ωμής δύναμης και χεβιμεταλλικής ανύψωσης.

Η προπώληση ξεκινάει την Τετάρτη 16 Απριλίου στις 10:00. Η καρδιά του metal θα χτυπήσει δυνατά στο Floyd Live Music Venue της Αθήνας στις 3 Ιουλίου! Μην χάσετε αυτή την ιστορική βραδιά που αναμένεται να συζητιέται για χρόνια!

Δημοσιογραφική επικοινωνία: 3plabgr@gmail.com

https://www.more.com/gr-el/tickets/music/machine-head-fleshgod-apocalypse-athens/

Franz Ferdinand
2025-09-11 20:00 - 23:30 | FLOYD, Pireos 117, Athens, Greece
Οι Franz Ferdinand
επιστρέφουν στην Αθήνα την Πέμπτη, 11 Σεπτεμβρίου,
στο Floyd Live Music Venue
Οι θρυλικοί Franz Ferdinand επιστρέφουν στην Αθήνα για μια μοναδική συναυλία την Πέμπτη, 11 Σεπτεμβρίου, στο ατμοσφαιρικό Floyd Live Music Venue. Με μια καριέρα που εκτείνεται σε πάνω από δύο δεκαετίες, το σκωτσέζικο ροκ συγκρότημα υπόσχεται μια αξέχαστη βραδιά γεμάτη ενέργεια, χορό και αγαπημένες επιτυχίες. Το ελληνικό κοινό γνωρίζει καλά την εκπληκτική σκηνική τους παρουσία από προηγούμενες εμφανίσεις τους, όπως την πρώτη τους ανεπανάληπτη εμφάνιση στο Ρόδον το 2004.
Μια ευκαιρία για τον Αλεξ Καπράνος, τον ελληνικής καταγωγής τραγουδιστή τους να βολτάρει στους δρόμους της Αθήνας που τόσο αγαπάει. Απόδειξη το τραγούδι “Black Eyelashes” (Μαύρες Βλεφαρίδες) από το πρόσφατο άλμπουμ “The Human Fear” όπου καταθέτει την αγάπη του για το ρεμπέτικο, τραγουδώντας κάποιους στίχους στα ελληνικά με τη συνοδεία μπουζουκιού. Λάτρης του Μάρκου Βαμβακάρη, είχε συμμετάσχει το 2015 σε ένα τιμητικό αφιέρωμα στον μεγάλο ρεμπέτη στο Barbican Hall του Λονδίνου.
Από την αρχή της πορείας τους, με τα παράνομα πάρτι σε εγκαταλελειμμένα κτίρια της Γλασκώβης, οι Franz Ferdinand χαρακτηρίζονται από μια φρέσκια, αμετάβλητη και προοδευτική οπτική. Μια ανατρεπτική, καλλιτεχνική ματιά, συνδυασμένη με την αγάπη για αγαπημένα τραγούδια με εθιστικά ρεφρέν.
Σχηματίστηκαν το 2002 στη Γλασκώβη και κατέκτησαν γρήγορα τη διεθνή μουσική σκηνή με τον χαρακτηριστικό τους ήχο, που συνδυάζει το ροκ με την πανκ και την ίντι ροκ. Το ομώνυμο ντεμπούτο άλμπουμ τους κυκλοφόρησε το 2004, περιλαμβάνοντας το εμβληματικό single “Take Me Out”, το οποίο τους χάρισε παγκόσμια αναγνώριση και καθιέρωσε το συγκρότημα ως μία από τις πιο σημαντικές μπάντες της δεκαετίας. Το άλμπουμ γνώρισε επιτυχία σε όλον τον πλανήτη, κερδίζοντας το Mercury Prize εκείνης της χρονιάς, δύο Brit Awards την επόμενη, και υποψηφιότητα για ένα Grammy.
Από τότε, οι Franz Ferdinand συνέχισαν να εξελίσσονται, κυκλοφορώντας επιτυχημένα άλμπουμ όπως τα “You Could Have It So Much Better” (2005), “Tonight: Franz Ferdinand” (2009) και “Right Thoughts, Right Words, Right Action” (2013). Κάθε κυκλοφορία τους χαρακτηρίζεται από καινοτόμες μελωδίες και στιχουργική ευφυΐα, διατηρώντας το ενδιαφέρον του κοινού αμείωτο.
Το 2022, το συγκρότημα κυκλοφόρησε το “Hits To The Head”, μια συλλογή που περιλαμβάνει τις μεγαλύτερες επιτυχίες τους, προσφέροντας στους θαυμαστές την ευκαιρία να απολαύσουν ξανά αγαπημένα τραγούδια. Αυτή η κυκλοφορία αποτέλεσε ορόσημο στην καριέρα τους, επιβεβαιώνοντας τη διαχρονική τους αξία στη μουσική βιομηχανία.
Αυτό το άλμπουμ τους βοήθησε να κατανοήσουν την ουσία της επιτυχίας τους και ταυτόχρονα να αποδεσμευτούν από το παρελθόν. Όταν ξέρεις ποιος είσαι και νιώθεις άνετα με αυτό, είσαι ελεύθερος να εξερευνήσεις νέα μονοπάτια. Σε αυτό το σημείο της καριέρας τους, οι Franz Ferdinand γνωρίζουν πολύ καλά ποιοι είναι και απολαμβάνουν την ενέργεια που φέρνει αυτή η αποδοχή.
Ο νέος δίσκος τους The Human Fear που κυκλοφόρησε φέτος, πάλλεται από ενέργεια που σε κάνει να νιώθεις πιο ζωντανός από ποτέ. Ο φόβος σε κάνει να νιώθεις ζωντανός. Ξύπνιος. Μια ζωή χωρίς φόβο είναι μια ζωή κοιμισμένη. Ο φόβος είναι αυτό που μας δείχνει την ανθρώπινη φύση μας. Γι’ αυτό τον αναζητούμε στις ταινίες τρόμου ή στις ακραίες φυσικές δραστηριότητες. Οι πιο καθοριστικές στιγμές της ζωής μας διαμορφώνονται από τον φόβο: την αποδοχή, την κατανόηση ή την υπέρβασή του.
Στην καρδιά των Franz Ferdinand βρίσκεται ακόμη η σχέση του Alex Kapranos με τον μπασίστα Bob Hardy. Δημιούργησαν το συγκρότημα δουλεύοντας μαζί σε μια κουζίνα, αρχικά σαν ιδέα, και στη συνέχεια αναζητώντας συνεργάτες στη Γλασκώβη. Η συμβολή του Julian Corrie στον τελευταίο τους δίσκο είναι επίσης σημαίνουσα, με τα δάχτυλά του να κάνουν θαύματα. Στη συνέχεια, υπάρχει η κιθαριστική ορμή του Dino Bardot και η φρέσκια ρυθμική οπτική των ντραμς της Audrey Tait, που συμμετέχουν για πρώτη φορά σε πλήρες άλμπουμ των Franz Ferdinand.
Μην χάσετε αυτή τη μοναδική εμπειρία να απολαύσετε τους Franz Ferdinand στο Floyd την Πέμπτη 11 Σεπτεμβρίου.

Mogwai
2025-10-09 20:00 - 23:30 | FLOYD, Pireos 117, Athens, Greece
Οι θρυλικοί Mogwai επιστρέφουν στην Αθήνα, την Πέμπτη 9 Οκτωβρίου, στο Floyd Live Music Venue. Οι αδιαφιλονίκητοι βασιλιάδες του post–rock ήχου θα μας χαρίσουν ακόμα μια βραδιά εκκωφαντικής κάθαρσης και απόλυτης ομορφιάς, γιορτάζοντας μαζί μας τα 30 χρόνια μιας εντυπωσιακής και μοναδικά συνεπούς πορείας.
Η διάθεση των εισιτηρίων ξεκινάει άμεσα προς 37€ και για συγκεκριμένο αριθμό. Οι επόμενες φάσεις θα ανακοινωθούν στην πορεία.
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/el/physical-spots/

Οι Mogwai δημιουργήθηκαν το 1995, στη Γλασκώβη. Οι Stuart Braithwaite (κιθάρα, φωνητικά), Barry Burns (κιθάρα, πιάνο, synthesizer, φωνητικά), Dominic Aitchison (μπάσο) και Martin Bulloch (ντραμς) από την πρώτη στιγμή αποτέλεσαν ένα από τα σχήματα που θα όριζαν αυτό που ονομάζεται post-rock, με δίσκους όπως τα εμβληματικά “Young Team” και “Come On Die Young”. Το έκαναν γνωστό σε εκατομμύρια ακροατές άλλων μουσικών ειδών, και το επαναπροσδιορίζουν σε κάθε νέα κυκλοφορία τους.
Τριάντα χρόνια αργότερα, έχοντας έντεκα δίσκους, δεκάδες eps και soundtracks ταινιών και σειρών στο ενεργητικό τους, καθώς και το πρώτο ντοκιμαντέρ για αυτούς, με τον χαρακτηριστικό τίτλο Mogwai: If The Stars Had A Sound, επέστρεψαν με το “The Bad Fire” (Ιανουάριος ’25) το οποίο αποτελεί μία ακόμα απόδειξη πως η σπουδαία αυτή μπάντα παραμένει ευφυής και φιλόδοξη, συνεχίζοντας από εκεί που σταμάτησαν με το καταπληκτικό As the Love Continues (2021), το πρώτο νο1 τους στην Μ. Βρετανία!
Ανατριχιαστικές μελωδίες, ήχος γαλήνιος και ταυτόχρονα δυσοίωνος, με ιδιαίτερη αγάπη σε κιθαριστικές εκρήξεις μεγατόνων και με τα synths να παίζουν πλέον ένα εντονότερο ρόλο, η μουσική των Mogwai δύσκολα μπαίνει κάτω από ταμπέλες, ταξιδεύοντας από την πολυπλοκότητα του progressive rock μέχρι τη μελαγχολική μελωδικότητα του shoegaze, προκαλώντας στον ακροατή τα εντονότερα συναισθήματα.
Οι αγαπημένοι Σκοτσέζοι επιστρέφουν στη χώρα μας, τρία χρόνια μετά την αξέχαστη εμφάνισή τους στο Release Athens, στο πλάι των Nick Cave and the Bad Seeds και Fontaines DC, για μια βραδιά όπου με άνεση θα αποδείξουν πως, 30 χρόνια μετά το ξεκίνημά τους, εξακολουθούν να γράφουν συναρπαστικά μοναδική μουσική και να δίνουν υπέροχα shows!
Follow Mogwai
Official Website | Facebook | Instagram | Spotify | YouTube
Follow Floyd
Official Website | Facebook | Instagram | TikTok | YouTube
Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός./ Τηλ: 210 3450817

Blood Incantation with special guest Esoteric
2025-10-16 20:00 - 23:30 | FLOYD, Pireos 117, Athens, Greece
Οι Blood Incantation, για πρώτη φορά ζωντανά στην Αθήνα, την Πέμπτη 16 Οκτωβρίου, στο Floyd Live Music Venue. Οι περιζήτητοι Αμερικανοί progressive death-metallers έρχονται για το πιο επιβλητικό και ανατρεπτικό show που έχουμε δει τα τελευταία χρόνια!
Τη συναυλία θα ανοίξουν οι Esoteric, η επιδραστική βρετανική μπάντα της funeral doom metal σκηνής.
Η προπώληση ξεκινά την Παρασκευή 9 Μαϊου, στις 11:00, προς 37 ευρώ και για συγκεκριμένο αριθμό. Εξασφάλισε άμεσα το εισιτήριό σου.
Διάθεση:
Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/el/physical-spots/

Οι Blood Incantation αποτελούν το πιο ραγδαία ανερχόμενο όνομα στο χώρο του σύγχρονου death metal. Η τετραμελής μπάντα από το Denver των ΗΠΑ, με συνολικά τέσσερα studio albums στο ενεργητικό της, βλέπει πλέον το κοινό της να μεγαλώνει κάθε ημέρα που περνά, έχοντας κερδίσει την κριτική αποδοχή από την πρώτη στιγμή, με έναν ήχο που οι ίδιοι προσδιορίζουν ως «70s progressive rock, παιγμένο από μια 90s death metal μπάντα που ήρθε από το μέλλον!»
Με γεωμετρική πρόοδο, επεκτείναν τις φόρμες του κατακλυσμικού ντεμπούτου τους, “Starspawn” (2016), που άφησε με το στόμα ανοιχτό αρχικά την underground και μετέπειτα ολόκληρη τη metal σκηνή, αλλά και του επόμενου, κλασικού πλέον, “Hidden History of the Human Race” (2019). To “Timewave Zero” (2022), που ακολούθησε, ήταν το πειραματικό-ambient «διάλειμμά» τους, δείγμα βέβαια του πόσο απρόβλεπτοι είναι.
Το “Absolute Elsewhere”, που κυκλοφόρησε στα τέλη της περασμένης χρονιάς, άλλαξε τα πάντα! Ένας θρίαμβος τεχνικής και έμπνευσης χωρίς όρια, με φρενήρη riffs, blastbeats και εκπλήξεις να παραμονεύουν παντού, παντρεύει το απόλυτο χάος με το όραμα! Στην κορυφή κάθε λίστας με τους κορυφαίους δίσκους της χρονιάς, οι Blood Incantation φαίνεται πως δημιούργησαν κάτι που είναι αδύνατο να μοιάζει με οτιδήποτε ακούστηκε τα τελευταία χρόνια. Ενα ηχητικό και καθηλωτικό ορόσημο, που περιγράφουν ως το «soundtrack ενός Sci-Fi έπους, σκηνοθετημένο από τον Werner Herzog με θέμα τη μάχη για την ανθρώπινη συνείδηση».
Οι τέσσερις μουσικοί – Paul Riedl (φωνητικά), Isaac Faulk (ντραμς), Morris Kolontyrsky (κιθάρα), Jeff Barrett (Fretless Bass) – γράφουν με δικούς τους όρους τη νέα γλώσσα της extreme metal σκηνής. Τελειοποιώντας τις δυνατότητές τους, οδεύουν με τόλμη σε μέρη που ελάχιστες μπάντες έχουν πάει: «Ετοιμαστείτε για ένα ταξίδι ανάμεσα στις διαστάσεις του χωροχρόνου. Εμείς απλά θέτουμε τα ερωτήματα για το σύμπαν στο οποίο ζούμε».
Την Πέμπτη 16 Οκτωβρίου θα γραφτεί συναυλιακή ιστορία!
Follow Blood Incantation
Official
Facebook
YouTube
Instagram
Special guests θα είναι οι Esoteric. Οι εκπρόσωποι της funeral doom metal σκηνής δημιουργήθηκαν στο Μπέρμιγχαμ, το 1992, και για 30 χρόνια ξεπερνούν τα όρια της μουσικής σφοδρότητας με δίσκους όπως τα πρώιμα «Epistemological Despondency” και “The Pernicious Enigma” έως τα “‘Paragon of Dissonance και “’The Maniacal Vale”.

Follow Esoteric
Official
Facebook
Instagram
Bandcamp
Follow Floyd
Official Website | Facebook | Instagram | TikTok | YouTube
Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706

The RASMUS
2025-10-25 20:00 - 23:30 | FLOYD, Pireos 117, Athens, Greece
The RASMUS επιστρέφουν στην Ελλάδα τον Οκτώβριο του 2025!
Το συγκρότημα θα παίξει τις μεγαλύτερες επιτυχίες του και θα παρουσιάσει τα τραγούδια από τον νέο δίσκο του!Οι Rasmus θα φέρουν ένα αξέχαστο show στους θαυμαστές τους σε όλο τον κόσμο.
“Έχει περάσει καιρός από τότε που βγήκαμε σε περιοδεία, οπότε είμαστε πραγματικά ενθουσιασμένοι που θα παίξουμε σε όλο τον κόσμο το 2025” – λέει ο ιδρυτής frontman Lauri Ylönen. «Θα είναι μια μεγάλη περιοδεία και ανυπομονούμε να συναντηθούμε με τους θαυμαστές μας! Είμαστε σαν μια οικογένεια» – συνεχίζει.Το νέο και κατά σειρά ενδέκατο άλμπουμ της μπάντας αντιπροσωπεύει τον νέο ήχο των Rasmus και θεωρείται το πιο βαρύ και σκοτεινό άλμπουμ της καριέρας τους μέχρι σήμερα.
Οι Φινλανδοί rockers δεν έχουν σταματήσει να μας εκπλήσσουν ξανά και ξανά με τον πιο συναρπαστικό τρόπο από το ντεμπούτο τους στη μεγάλη δισκογραφική εταιρεία αναλαμβάνοντας μεγάλη δημιουργική ευθύνη για την οποία είναι υπερήφανοι. Οι βαριές κιθάρες, φουτουριστικά ηλεκτρονικά και pop hook βρίσκουν τον δρόμο τους για την καρδιά του κάθε μουσικόφιλου. Οι RASMUS δικαίως θεωρείται μια από τις μεγαλύτερες μουσικές εξαγωγές της Φινλανδίας, πουλώντας εκατομμύρια δίσκους παγκοσμίως και κερδίζοντας πολλά μουσικά βραβεία.
Μη χάσετε αυτό το μοναδικό live στο Floyd στις 25 Οκτωβρίου 2025!
Προπώληση εισιτηρίων https://eventation.pro/therasmusgreece
THE RASMUS returns to Greece in October 2025!
Tickets general on sale from 25.10.24
The band will play their biggest hits and present the brand new record!
The Rasmus will hit the road and bring an unforgettable stage show to their devoted audiences around the world.
“It’s been a while since we went on tour, so we’re really excited to be heading out all over the world in 2025” – says founding frontman Lauri Ylönen.
“It’s shaping up to be a massive tour and there’s more dates to come. We can’t wait to hang out with our fans. It’s going to be fun to see them again, we’re like family” – he continues.
As for what to expect from album number eleven, all we can say is watch this space.
“It represents our new sound… it’s shaping up to be the heaviest and darkest album of our career to date!”
It is often said that the best bands are the ones which keep surprising you time and time again, in the most thrilling of ways. This is something Finnish rockers The Rasmus have been doing since their major label debut and a creative responsibility they take great pride in. If you’ve listened to any of their albums, you’ll be able to hear a kaleidoscopic collage of heavy guitars against futuristic electronics, as well as pop hooks that can find their way into the heart of any kind of music fan. As a direct result, they’ve become one of Finland’s greatest musical exports, selling millions of records worldwide and winning award after award.
Don’t miss The Rasmus in 25’th October in Athens, Floyd!
Tickets: https://eventation.pro/therasmusgreece

Amenra
2025-11-23 20:00 - 23:30 | FLOYD, Pireos 117, Athens, Greece
Οι Amenra επιστρέφουν στην Αθήνα, ένα χρόνο μετά τη συγκλονιστική περσινή εμφάνισή τους, για ακόμα μια καθηλωτική εμπειρία ακραίου ήχου, έντασης και σκοτεινής ομορφιάς, την Κυριακή 23 Νοεμβρίου, στο Floyd Live Music Venue.
Η προπώληση ξεκινάει την Τετάρτη 4/6 στις 10:00 προς 30€ και για περιορισμένο αριθμό εισιτηρίων. Μετά την εξάντλησή τους θα συνεχιστεί στα 33€. Οι επόμενες φάσεις θα ανακοινωθούν στην πορεία.
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/el/physical-spots/

Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
Όπως ήδη γνωρίζουν όσοι τους έχουν δει, οι συναυλίες των Βέλγων post-metallers είναι εμπειρίες ζωής, μια τελετή βαθιά προσωπική και, ταυτόχρονα, μαζική και συλλογική. Είναι τέτοια η συναισθηματική δύναμη της μουσικής τους, που καθηλώνει τον θεατή και δεν αφήνει κανέναν να στρέψει αλλού την προσοχή του, παρά μόνο στη σκηνή.
Εδώ και περισσότερα από 20 χρόνια, η επιβλητική βελγική μπάντα αποδεικνύει πως δεν υπάρχουν όρια στη διεύρυνση του πελώριου ήχου τους. Είτε τους αποκαλέσεις “post-sludge metal” είτε “avant-garde post-metal”, η αλήθεια είναι πως παραμένουν ηχητικά και, κυρίως, συναισθηματικά έντονοι και heavy με κάθε πιθανό τρόπο.
Η δισκογραφία τους, με τους έξι πρώτους δίσκους να έχουν τίτλο “Mass” – με λατινική αρίθμηση, είναι μια εμπειρία που δύσκολα περιγράφεται. Ο ιδρυτής και τραγουδιστής τους, Colin H. van Eeckhout, έχει αναφέρει πως κάθε δίσκος της “Mass” εποχής δημιουργήθηκε από τη συσσώρευση άσχημων εμπειριών των μελών της μπάντας. Ιστορίες πόνου, δοσμένες με ειλικρίνεια, σε μια προσπάθεια να διώξουν το “σκοτάδι” από μέσα τους.
Ο τελευταίος δίσκος τους, “De Doorn”, στον οποίο κάθε στίχος αποδίδεται στα Φλαμανδικά, αποκαλύπτει περισσότερο το αληθινό πρόσωπο τους. Λες και ο χρόνος, η ηλικία και η ωριμότητα τους έφεραν, με αργά βήματα, από το απόλυτα κατάμαυρο σκοτάδι του ξεκινήματός τους, πλέον στο φως.
Με νέο μέλος την Amy Tung Barrysmith (από τους Year of the Cobra) στο μπάσο, οι Amenra κυκλοφόρησαν φέτος δύο ξεχωριστά EP, τα “De Toorn” και “With Fang And Claw”- με τον μοναδικό ήχο τους να ισορροπεί ξανά ανάμεσα στην ένταση και τη μελαγχολία.
Αν δεν έχεις βιώσει το φαινόμενο Amenra, έχεις μια νέα ευκαιρία. Όσοι γνωρίζουμε, θα είμαστε ξανά στο Floyd Live Music Venue, στις 23 Νοεμβρίου.
Follow Amenra
Spotify | Facebook | Instagram | Official
Follow Floyd
Official Website | Facebook | Instagram | TikTok | YouTube

INNERWISH + special guests
2025-11-29 20:00 - 23:30 | FLOYD, Pireos 117, Athens, Greece
HIGH PRIORITY PROMOTIONS presents
+ special guests
30th anniversary show
Σάββατο 29 Νοεμβρίου 2025
Floyd Live Music Venue
Ένα από τα ιστορικότερα και σημαντικότερα συγκροτήματα της Ελληνικής heavy metal σκηνής, οι INNERWISH, γιορτάζουν 30 χρόνια ιστορίας και πορείας, με μία μεγάλη συναυλία το Σάββατο, 29 Νοεμβρίου 2025, στο Floyd!
9 χρόνια μετά την τελευταία headline εμφάνισή τους επί Αθηναϊκού εδάφους, η εξάδα επιστρέφει, έχοντας στις βαλίτσες της το τελευταίο της άλμπουμ, “Ash of eternal flame”, που κυκλοφόρησε το 2024, μέσω της RPM Records.
30 χρόνια πορείας, 6 δίσκοι, συναυλίες σε Ελλάδα και εξωτερικό, αναγνώριση εντός και εκτός συνόρων, συνεργασίες με κορυφαία ονόματα του metal χώρου, μία διαδρομή γεμάτη πίστη, σεβασμό και πραγματικό πάθος γι’ αυτήν τη μουσική, έρχεται να καταλήξει στις 29 Νοεμβρίου, σε ένα live αντάξιο της μέχρι τώρα πορείας τους!
Οι INNERWISH σχηματίστηκαν το 1995 στην Αθήνα, με κινητήρια δύναμη την αγάπη για το heavy metal και το πάθος για την έκφραση μέσω της δημιουργίας της αγαπημένης τους/μας μουσικής.
Το ντεμπούτο τους, “Waiting for the dawn”, κυκλοφόρησε το 1998, μέσω της NMC Music και εκτός του ότι απέκτησε αμέσως cult status στην εγχώρια metal σκηνή, ήταν το έναυσμα για τις καλύτερες μέρες που θα ακολουθούσαν. Ένα μόλις άλμπουμ ήταν αρκετό για να κεντρίσει το ενδιαφέρον μίας εκ των σημαντικότερων τότε εταιρειών στο heavy metal χώρο, της Γερμανικής Limb Music, μέσω της οποίας θα κυκλοφορήσουν τα επόμενα δύο δημιουργήματα της μπάντας, τα “Silent faces” (2004) και “Inner strength” (2006). Η συνεχής άνοδος του σχήματος ιδιαίτερα στους κλασικούς και power metal κύκλους, θα φέρει συναυλίες εντός και εκτός Ελλάδος, αλλά και το τέταρτο πλέον άλμπουμ, με τίτλο “No turning back”, το 2010, αυτήν τη φορά μέσω της Σουηδικής εταιρείας Ulterium Records. Η αλλαγή εταιρείας όχι μόνο δεν φρέναρε τη μπάντα, αλλά τις έδωσε ακόμη μεγαλύτερη ώθηση, με αποκορύφωμα το ομότιτλο άλμπουμ της, που κυκλοφόρησε το 2016.
Κι εκεί που όλα έδειχναν να πηγαίνουν μόνο ανοδικά, ο Covid, έβαλε ένα φρένο. Αλλά προσωρινό. Έτσι, το 2024, ανήκοντας πλέον σε μία από τις σημαντικότερες metal δισκογραφικές εταιρείες της εποχής μας, στην RPM Music (που στο roster της έχει συγκροτήματα όπως οι HELLOWEEN, AMORPHIS, MESHUGGAH και πολλά άλλα), κυκλοφορεί το τελευταίο (μέχρι στιγμής) άλμπουμ των INNERWISH, με τίτλο “Ash of eternal flame”. Η υποδοχή του άλμπουμ, τόσο από κριτικές, όσο και από τον κόσμο, ήταν εξαιρετική και δείχνει τη μπάντα δυνατή όσο ποτέ και σίγουρη για το μέλλον της. Και μπορεί μέσα σε όλα αυτά τα χρόνια το ύφος του σχήματος να περνάει από διάφορες φάσεις και να αλλάζει σε κάποια πράγματα, υπάρχουν όμως κάποιες σταθερές που είναι αναλοίωτες: Αγάπη, μεράκι, ποιότητα, λυρισμός και πάθος!
Μην χάσετε την ευκαιρία να γιορτάσετε μαζί με τη μπάντα τα 30 χρόνια πορείας της, μέσα από τραγούδια ολόκληρης της δισκογραφίας της, το Σάββατο, 29 Νοεμβρίου 2025, στο Floyd!
INNERWISH
Γιώργος Εικοσιπεντάκης – φωνητικά
Θύμιος Κρίκος – κιθάρα
Μανώλης Τσίγκος – κιθάρα
Αντώνης Μαζαράκης – μπάσο
Γιώργος Γεωργίου – πλήκτρα
Φραγκίσκος Σαμοΐλης – τύμπανα
Ηλεκτρονική προπώληση: More.com
Συλλεκτικά hard copy εισιτήρια θα διατεθούν από τις 2/8 στο παρακάτω φυσικό σημείο προπώλησης:
METAL ERA | Εμμανουήλ Μπενάκη 22, Αθήνα | Τηλ. 2103304133

Asaf Avidan
2025-12-07 20:00 - 23:30 | FLOYD, Pireos 117, Athens, Greece
Ο χαρισματικός Asaf Avidan επιστρέφει στην Αθήνα για ένα μοναδικό show, μαζί με τη μπάντα του, την Κυριακή 7 Δεκεμβρίου, στο Floyd Live Music Venue. Ο τραγουδιστής / τραγουδοποιός με τη σπάνια φωνή, που τόσο έχει αγαπηθεί στη χώρα μας, θα παρουσιάσει δύο νέους δίσκους, μαζί με όλα τα greatest hits του, συνδυάζοντας πλήθος μουσικών επιρροών, θεατρικότητα και απίθανη σκηνική παρουσία.

Η προπώληση ξεκινάει την Τρίτη 17/6, στις 11:00, προς €37 και για περιορισμένο αριθμό εισιτηρίων. Μετά την εξάντλησή τους θα συνεχιστεί στα €40. Οι επόμενες φάσεις θα ανακοινωθούν στην πορεία.

Διάθεση εισιτηρίων:
Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/el/physical-spots/

Έχοντας μόλις κυκλοφορήσει το νέο τραγούδι του, “The Call of the Flow”, ως προπομπό δύο (!) νέων δίσκων, ο Asaf ξεκινά την “UNFURL BAND TOUR 2025” – μαζί με τη μπάντα του, για πρώτη φορά μετά από τρία χρόνια – για να ξεδιπλώσει και πάλι ένα πολυσχιδές ταλέντο που σπάνια βλέπουμε στη σύγχρονη σκηνή.
Τα εγκωμιαστικά σχόλια που τον συνοδεύουν, όπως το ότι «γράφει σαν τον Leonard Cohen, τραγουδά σαν τον Robert Plant, και κινείται σαν χορευτής Καμπαρέ», που (εύστοχα) του απέδωσαν οι ΝΥ Τimes, ο ίδιος τα ονομάζει «γενναιόδωρα», όμως δεν απέχουν από την αλήθεια.
Μετά από σχεδόν 20 χρόνια καριέρας, αρχικά με τους Asaf Avidan & the Mojos και στη συνέχεια ως σόλο καλλιτέχνης, έχει πλέον εδραιώσει τη θέση του στο σύγχρονο μουσικό στερέωμα μέσα από πολλές sold-out περιοδείες, συμμετοχές σε μεγάλα φεστιβάλ και μια γεωμετρική αύξηση του κοινού του, με κύρια χαρακτηριστικά την αυθεντικότητα και την κομψότητα που διακρίνει τη δουλειά του.
Συνεχίζει να λέει όχι σε κομπιούτερ, auto tuners και playbacks, προσπαθώντας πάντα να προσφέρει μια ουσιαστική live εμπειρία, όπως αρμόζει σε έναν από τους καλυτέρους καλλιτέχνες της γενιάς του.
Επιρροές από folk, jazz, blues, rock, pop, rap αναμειγνύονται ιδανικά δημιουργώντας κάτι μοναδικό, που θα απολαύσουμε σε αγαπημένα κομμάτια όπως τα “One Day / Reckoning Song”, “Different Pulses”, “Love It or Leave It”, “Lost Horse”, “Over My Head”, “Gold Shadow”.

Follow Asaf Avidan
Official website | Instagram | Facebook | Spotify | YouTube
Follow Floyd
Official Website | Facebook | Instagram | TikTok| YouTube
Floyd Live Music Venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706

HOW THE CHRYS ATE CHRISTMAS ATHENS {SOLD OUT}
2025-12-20 20:00 - 23:30 | FLOYD, Pireos 117, Athens, Greece
H Χρυσηίδα Γκαγκούτη, επιστρέφει στην Αθήνα για το πιο θεότρελο, glitter-ικό και όχι τόσο αθώο live της ζωής της!
Η Γκουρού του Έρωτα, ή αλλιώς το πιο δυνατό κύμα που έχει σαρώσει ποτέ τα ηχεία σου, αυτή τη φορά έρχεται ντυμένη Santa’s worst nightmare, με full band, χριστουγεννιάτικα κουδουνάκια και άγρια διάθεση να χαλάσει (και να ξαναφτιάξει) τα φετινά Χριστούγεννά σου.
Ετοιμάσου για ένα Xmas chaos show, ένα timeline που μυρίζει κανέλα, ρακόμελο, glitter και υπαρξιακή κρίση, όπου τίποτα δεν έχει λογική, όπως όλα τα ελληνικά Χριστούγεννα που σέβονται τον εαυτό τους.
Dress code: “Χριστούγεννα σε ταινία που θα έκοβε ο Alpha για πολύ trash”.
Φόρα το πιο ugly Christmas sweater σου, γίνε ξωτικό, τάρανδος ή… απλώς ο εαυτός σου μετά από τρία ποτήρια prosecco η Χρυσηίδα εγκρίνει.
Ως ελληνικός The Grinch, δεσμεύεται να ρίξει χιόνι από glitter, να τραγουδήσει ύμνους αγάπης με κυνισμό και να κάνει τον Ρούντολφ να ζηλέψει το spotlight της.
Fun fact: Αν κάτσεις μπροστά, υπάρχει σοβαρή πιθανότητα να σε ραντίσει με glitter, ρακόμελο και λίγη συναισθηματική ζημιά, όλα σε πνεύμα αγάπης.
Έλα όπως είσαι. Ή όπως θα ήθελες να είσαι αν ζούσες στο Whoville, αλλά βαριόσουν να στολίσεις το δέντρο.
20 Δεκεμβρίου — FLOYD ATHENS
Οι πόρτες ανοίγουν: 20:00

Κωστής Μαραβέγιας PRE-XMAS PARTY
2025-12-21 19:00 - 23:30 | FLOYD, Pireos 117, Athens, Greece
«Μία ίσον καμία» λέει ο λαός, και συμφωνεί και ο Κωστής Μαραβέγιας!
Και μας καλεί όλους την Κυριακή 21 Δεκεμβρίου ξανά στο Floyd live music venue για ένα μεγαλύτερο, πιο πολύχρωμο και ακόμα πιο γιορτινό πάρτι λίγο πριν τα Χριστούγεννα!
Πόρτες / Ταμείο: 19:00
🎤 Karaoke Battle: 20:00
⭐ Maraveyas on stage: 21:30
Μετά από την περσινή επιτυχία, το pre-Christmas party επιστρέφει με τον αγαπημένο μας καλλιτέχνη να προσκαλεί ξανά στη μεγάλη σκηνή της Πειραιώς 117 πολλούς καλεσμένους έκπληξη!
Καλό θα είναι να έρθετε νωρίς, καθώς η βραδιά θα ξεκινήσει με live KARAOKE «μάχη» με ονόματα «φωτιά» και παρουσιάστρια την αγαπημένη σας YouΤuber, Zoe Pre.
Μαζί, μερικές από τις πιο δυνατές νέες φωνές της συγχρονης ελληνικής σκηνής:
Νίνα Μαζάνη, Αλεξάνδρα Σιετή, Έλενα Λεώνη, Χριστίνα Σαμαρά, Θελξιέπεια, Μαριάννα Παπαθανασίου.
Μαζί με την all star μπάντα του θα στήσουν εκ νέου ένα Χριστουγεννιάτικο Φεστιβάλ μουσικής και φαντασίας, που κανείς δεν θα θέλει να χάσει!
Διάθεση εισιτηρίων:

Η διάθεση των εισιτηρίων ξεκινάει άμεσα προς 15 ευρώ και για συγκεκριμένο αριθμό. Μετά την εξάντλησή τους, θα συνεχιστεί στα 17 ευρώ.

Τηλεφωνικά στο 2117700000
Online more.com | Floyd.gr
Φυσικά σημεία: https://www.more.com/el/physical-spots/

Follow Maraveyas
YouTube | Spotify | Instagram | Facebook
Follow Floyd
Official Website | Facebook | Instagram | TikTok | YouTube
//
Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706

Σκιαδαρέσες
2025-12-26 19:30 - 23:30 | FLOYD, Pireos 117, Athens, Greece
Όταν μας ζητήσανε να παίξουμε με τους pink Floyd σοκαριστικαμε. Ήταν ένα όνειρο που δεν ξέραμε ότι θα μπορούσε ποτέ να γίνει πραγματικότητα.Είναι τεράστια τιμή που θα μοιραστούμε την σκηνή με αυτούς τους θρύλους της μουσικής. Οι Σκιαδαρεσες και οι Pink Floyd ενώνουν δυνάμεις για ένα ιστορικό λάιβ. Α Floyd λέγεται ο χώρος. Άκυρο. Εντάξει δεν πειράζει έτσι και αλλιώς μόνο το “another brick in the wall” ξέραμε.
Οι Σκιαδαρέσες έρχονται στο Floyd την Παρασκευή 26 Δεκεμβρίου, τα λέμε εκεί
Φάνης Ζαχόπουλος
Χάρης Παρασκευάς
Αλέξης Στενακης
Δημήτρης Κουζης
David Gilmour
Roger Waters
Richard Wright
Nick Mason
Ήχος : Κώστας Χαϊκάλης

HOW THE CHRYS ATE CHRISTMAS ATHENS - SOLD OUT
2025-12-27 20:00 - 23:30 | FLOYD, Pireos 117, Athens, Greece
H Χρυσηίδα Γκαγκούτη, επιστρέφει στην Αθήνα για το πιο θεότρελο, glitter-ικό και όχι τόσο αθώο live της ζωής της!
Η Γκουρού του Έρωτα, ή αλλιώς το πιο δυνατό κύμα που έχει σαρώσει ποτέ τα ηχεία σου, αυτή τη φορά έρχεται ντυμένη Santa’s worst nightmare, με full band, χριστουγεννιάτικα κουδουνάκια και άγρια διάθεση να χαλάσει (και να ξαναφτιάξει) τα φετινά Χριστούγεννά σου.
Ετοιμάσου για ένα Xmas chaos show, ένα timeline που μυρίζει κανέλα, ρακόμελο, glitter και υπαρξιακή κρίση, όπου τίποτα δεν έχει λογική, όπως όλα τα ελληνικά Χριστούγεννα που σέβονται τον εαυτό τους.
Dress code: “Χριστούγεννα σε ταινία που θα έκοβε ο Alpha για πολύ trash”.
Φόρα το πιο ugly Christmas sweater σου, γίνε ξωτικό, τάρανδος ή… απλώς ο εαυτός σου μετά από τρία ποτήρια prosecco η Χρυσηίδα εγκρίνει.
Ως ελληνικός The Grinch, δεσμεύεται να ρίξει χιόνι από glitter, να τραγουδήσει ύμνους αγάπης με κυνισμό και να κάνει τον Ρούντολφ να ζηλέψει το spotlight της.
Fun fact: Αν κάτσεις μπροστά, υπάρχει σοβαρή πιθανότητα να σε ραντίσει με glitter, ρακόμελο και λίγη συναισθηματική ζημιά, όλα σε πνεύμα αγάπης.
Έλα όπως είσαι. Ή όπως θα ήθελες να είσαι αν ζούσες στο Whoville, αλλά βαριόσουν να στολίσεις το δέντρο.
27 Δεκεμβρίου — FLOYD ATHENS
Οι πόρτες ανοίγουν: 20:00

Vlospa ~ Παιδιά του Φεγγαρίου live
2026-01-24 20:00 - 23:30 | FLOYD, Pireos 117, Athens, Greece
Ο Vlospa παρουσιάζει το νέο album “Παιδιά του Φεγγαριού” ζωντανά σε Αθήνα και Θεσσαλονίκη.

Marcus & Martinus | EXTRA DATE
2026-01-30 18:30 - 22:30
Οι Marcus & Martinus έρχονται στην Αθήνα, την Παρασκευή 30 και το Σάββατο 31 Ιανουαρίου 2026, στο Floyd Live Music Venue!
Η συναυλία του Σαββάτου είναι ήδη SOLD-OUT!
Η προπώληση για τη νέα ημερομηνία της Παρασκευής ξεκίνησε.
Κλείσε άμεσα το εισιτήριό σου.
Το νορβηγικό pop ντουέτο που στις πρόσφατες περιοδείες του κυριολεκτικά σαρώνει σε ολόκληρη την Ευρώπη, με απανωτά sold-out shows ακόμα και σε αρένες, επιστρέφει με ένα εντυπωσιακό show που θα ενθουσιάσει παλιούς και νέους fans!
Διάθεση:

Τηλεφωνικά στο 2117700000
Online
Online.com/ Floyd.gr
Φυσικά σημεία: https://www.more.com/el/physical-spots/

Η μουσική περιπέτεια των M&M ξεκίνησε νωρίς στις ζωές τους. Μόλις στα 10 τους χρόνια, τα δίδυμα αδέλφια από το Elverum της Νορβηγίας πάτησαν τη σκηνή και έκτοτε μεταμορφώθηκαν σε ένα από τα πιο επιτυχημένα ονόματα της Σκανδιναβίας, με εκατοντάδες sold-out συναυλίες, νούμερο 1 δίσκους και τραγούδια, δεκάδες βραβεία και εκατομμύρια streams.
Το 2024, εκπροσώπησαν τη Σουηδία στη Eurovision, με το μεγάλο τους hit “Unforgettable”, το οποίο – μαζί με κομμάτια σαν τα “Heartbeat”, “Air”, “Girls” και “Elektrisk” – θα χορέψουμε και θα απολαύσουμε τον πρώτο μήνα του 2026, σε ένα show που θα μας μείνει αξέχαστο!
Μετά την τεράστια επιτυχία της sold-out περιοδείας τους, “We Are Not The Same Tour”, οι M&M ξεκινούν ακόμα ένα ευρωπαϊκό ταξίδι που θα τους φέρει σε χώρες που δεν επισκέφτηκαν στο αμέσως προηγούμενο, μεταξύ των οποίων και η Ελλάδα, εκπληρώνοντας ιδανικά την «απαίτηση» των πιστών οπαδών τους.
Tα εκατομμύρια των φίλων τους είναι πανέτοιμα για το μεγαλύτερο show στη μέχρι τώρα καριέρα της αγαπημένης τους μπάντας. Εντυπωσιακή παραγωγή, θεαματικές χορογραφίες, χορευτικοί pop ρυθμοί ή, απλά, το απόλυτο must για όσες και όσους θέλουν να απολαύσουν από κοντά τους Marcus & Martinus!

Follow Marcus & Martinus
Official | Instagram | TikTok | Spotify | YouTube
Follow Floyd
Official Website | Facebook | Instagram | TikTok | YouTube
Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706

Floyd Live Venue
Πειραιώς 117, Γκάζι 11854, Aθήνα
+30 210 3416706
info@floyd.gr
